ai4bharat/Pralekha huggingface dataset:
पंतप्रधान कार्यालय
राष्ट्रपतींच्या भाषणातून देशाच्या प्रगतीविषयीची तळमळ प्रदर्शित होते- पंतप्रधान
राष्ट्रपती रामनाथ कोविंद यांनी त्यांचा पदभार सोडण्याच्या पूर्वसंध्येला देशाला उद्देशून केलेल्या प्रेरणादायी भाषणातून राष्ट्रपती म्हणून ज्या भावनेने देशाची सेवा केली ती भावना प्रदर्शित होत असल्याचे पंतप्रधान नरेंद्र मोदी यांनी सांगितले आहे.
एका ट्वीटमध्ये पंतप्रधान म्हणालेः
“ राष्ट्रपती कोविंद यांचे एक प्रेरणादायी भाषण. देशाच्या प्रगतीविषयीची तळमळ आणि ज्या भावनेने त्यांनी आपले राष्ट्रपती म्हणून देशाची सेवा केली ती भावना त्यातून दिसून येते."
रेल्वे मंत्रालय
भारतीय रेल्वेने 27 मे 2020 पर्यंत संपूर्ण देशभरामध्ये 3543 ‘‘श्रमिक विशेष’’ गाड्या चालविल्या आणि 26 दिवसांमध्ये 48 लाखांपेक्षा अधिक प्रवाशांना त्यांच्या गृहराज्यांमध्ये पोहोचवले
स्थलांतर करणाऱ्या प्रवाशांना 78 लाखांपेक्षा जास्त भोजनाची पाकिटे आणि 1.10 कोटी पेयजलाच्या बाटल्या वितरित केल्या
26 मे, 2020 रोजी 255 श्रमिक विशेष गाड्या सोडण्यात आल्या
श्रमिक विशेष गाड्यांव्यतिरिक्त रेल्वेने 12 मे पासून नवी दिल्लीला जोडणाऱ्या 15 विशेष गाड्यांच्या जोड्या सोडल्या; तसेच 1 जूनपासून आणखी 200 गाड्या सोडण्याची योजना तयार
नवी दिल्ली, 27 मे 2020
देशभरामध्ये ठिकठिकाणी अडकून पडलेल्या लोकांना त्यांच्या गृहराज्यांमध्ये सुरक्षित पोहोचवण्यासाठी गृह मंत्रालयाच्या आदेशानुसार दि. 1 मे, 2020 पासून ‘‘श्रमिक विशेष’’ गाड्या रेल्वेच्यावतीने सोडण्यात येत आहेत. या गाड्यांमधून ठिकठिकाणच्या श्रमिक, स्थलांतरित कामगार, यात्रेकरू, पर्यटक, विद्यार्थी आणि इतर अडकून पडलेल्या लोकांना प्रवासाची परवानगी देण्यात आली आहे.
या योजनेनुसार भारतीय रेल्वेने दि. 27 मे 2020 पर्यंत संपूर्ण देशभरामध्ये एकूण 3543 ‘‘श्रमिक विशेष’’ गाड्या चालविल्या. दि. 26 मे, 2020 रोजी एकूण 255 ‘‘श्रमिक विशेष’’ गाड्या सोडण्यात आल्या. गेल्या 26 दिवसांमध्ये 48 लाखांपेक्षा अधिक प्रवाशांना त्यांच्या गृहराज्यांमध्ये पोहोचवण्याचे कार्य भारतीय रेल्वेने केले आहे.
या 3543 गाड्या मूळ वेगवेगळ्या राज्यांच्या आहेत. यामध्ये सर्वात जास्त गाड्या असलेली पाच राज्ये आणि केंद्रशासित प्रदेश पुढील प्रमाणे आहेत. गुजरात , महाराष्ट्र , पंजाब , उत्तर प्रदेश  आणि बिहार 
या श्रमिक विशेष गाड्या संपूर्ण देशभरामध्ये पाठवण्यात आल्या. त्यामध्ये सर्वात जास्त गाड्या ज्या राज्यात पाठवण्यात आल्या, त्यांची नावे आणि गाड्यांची संख्या पुढील प्रमाणे आहे. उत्तर प्रदेश , बिहार , झारखंड , मध्य प्रदेश , ओडिशा .
आयआरसीटीसीच्यावतीने स्थलांतरित प्रवाशांसाठी 78 लाखांपेक्षा जास्त भोजनाची पाकिटे आणि 1.10 कोटी पेयजलाच्या बाटल्या वितरित करण्यात आल्या आहेत.
आज ज्या गाड्या धावत आहेत, त्यापैकी कोणत्याही गाडीमध्ये गर्दी नाही, असे रेल्वेच्यावतीने सांगण्यात आले आहे.
श्रमिक विशेष गाड्यांव्यतिरिक्त रेल्वेने 12 मे पासून नवी दिल्लीला जोडणाऱ्या 15 विशेष गाड्यांच्या जोड्या सोडण्यात येत आहेत तसेच 1 जूनपासून आणखी 200 गाड्या सोडण्याची योजना तयार करण्यात आली आहे.
B.Gokhale/S.Bedekar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 214
संरक्षण मंत्रालय
डीआरडीओने औद्योगिक पातळीवरील उच्च क्षमतेचा संपूर्ण स्वदेशी बीटा टायटेनियम मिश्रधातू विकसित केला
डीआरडीओ अर्थात संरक्षण संशोधन आणि विकास संस्थेने औद्योगिक पातळीवर उच्च क्षमतेचा मेटास्टेबल बीटा टायटेनियम मिश्रधातू संपूर्ण स्वदेशी पद्धतीने विकसित केला आहे. व्हनेडीयम, लोखंड आणि अल्युमिनियम यांच्या विशिष्ट मिश्रणातून हा औद्योगिक पातळीवरील Ti-10V-2Fe-3Al नामक मिश्रधातू तयार करण्यात आला असून त्याचा वापर विमानांतील विविध रचनात्मक भागांच्या औद्योगिक पातळीवरील निर्मितीसाठी होणार आहे. हा मिश्रधातू डीआरडीओच्या हैदराबाद स्थित संरक्षण धातूविषयक संशोधन प्रयोगशाळेतील , संशोधकांनी विकसित केला आहे. विमानाच्या भागांचे वजन कमी करण्याच्या उद्देशाने गेल्या काही काळापासून अनेक विकसित देशांनी तुलनेने अधिक वजनदार आणि पारंपरिक अशा Ni-Cr-Mo संरचनात्मक पोलादाऐवजी या मिश्रधातूचा वापर सुरु केला आहे.
Ti-10V-2Fe-3Al या मिश्रधातूमध्ये क्षमता आणि वजन यांचे उच्च गुणोत्तर असल्यामुळे उत्तम घडणीचा गुणधर्म असल्याने हवाई वापरासाठीच्या यंत्रांमध्ये कमी वजनासह गुंतागुंतीच्या घटकांची घडण सोप्या रीतीने करण्याची सुविधा उपलब्ध झाली आहे. या मिश्रधातूपासून घडविता येणाऱ्या अनेक सुट्या भागांमध्ये स्लॅट/फ्लॅप ट्रॅक, लँडींग गीयर आणि लँडींग गीयर मधील ड्रॉप लिंक यांचा समावेश आहे.
उच्च क्षमतेचा बीटा टायटेनियम मिश्रधातू त्याच्या अधिक क्षमता, लवचिकता, शक्ती आणि भंगविरोधी गुणांमुळे अत्यंत अद्वितीय झाला आहे आणि त्यामुळे विमानांचे विविध सुटे भाग घडविण्यासाठी अधिकाधिक लोकप्रिय होत आहे. तसेच या धातूचा एकदाच करावा लागणारा तुलनेने कमी खर्च, पोलादापेक्षा अधिक गंजरोधक गुणधर्म यामुळे भारतात देखील या महाग मिश्रधातूचा वापर न्याय्य आणि व्यापारी दृष्ट्या अधिक प्रभावी ठरतो.
DMRL ने हा मिश्रधातू विकसित करण्यासाठी कच्च्या मालाची काळजीपूर्वक निवड, धातू वितळण्याची क्रिया, औष्णिक-यांत्रिक प्रक्रिया, स्वनातीत तंत्राधारित NDE, उष्णता प्रक्रिया, यांत्रिक वैशिष्ट्यांची तपासणी आणि प्रकार वर्गीकरणासाठी अनेक संस्थांच्या सक्रीय सहभागातून हे काम पूर्ण केली आहे.
नजीकच्या भविष्यकाळात सध्याच्या वापरातील 15 पोलादाच्या भागांऐवजी Ti-10V-2Fe-3Al या मिश्रधातूच्या विविध घडणावळीतून वजनात 40% कपात शक्य करणाऱ्या घटकांचा वापर वैमानिकी विकास संस्थेने  निश्चित केला आहे. लँडींग गीयर मधील ड्रॉप लिंक हा असा पहिला सुटा भाग आहे जो ADA ने DMRL च्या सहकार्याने बेंगळूरूच्या HAL मधील विमानांच्या निर्मिती मध्ये यशस्वीपणे वापरलेला आणि हवाई वापरासाठी प्रमाणित झालेला आहे.
विमानांच्या सुट्या भागांच्या घडणीत वापरला जाणारा उच्च क्षमतेचा मेटास्टेबल बीटा टायटेनियम मिश्रधातू संपूर्ण स्वदेशी पद्धतीने विकसित केल्याबद्दल केंद्रीय संरक्षण मंत्री राजनाथ सिंह यांनी डीआरडीओ मधील संशोधकांचे अभिनंदन केले आहे.
संरक्षण संशोधन आणि विकास विभागाचे सचिव आणि डीआरडीओचे अध्यक्ष डॉ.जी. सतीश रेड्डी यांनी संपूर्ण स्वदेशी पद्धतीने हे तंत्रज्ञान विकसित करणाऱ्या पथकाच्या समर्पित प्रयत्नांचे कौतुक केले आहे.
आरोग्य आणि कुटुंब कल्याण मंत्रालय
कोविड मदतीसंदर्भात अद्ययावत माहिती
राज्ये आणि केंद्रशासित प्रदेशांना आतापर्यंत 18,040 ऑक्सिजन काँसंट्रेटर्स; 19,085 ऑक्सिजन सिलिंडर्स; 19 ऑक्सिजन निर्मिती संयंत्र; 15,256 व्हेन्टिलेटर्स/बायपॅप; रेमडेसीव्हीर इंजेक्शनच्या सुमारे 7.7 लाख कुप्या, फावीपिरावीर औषधाच्या सुमारे 12 लाख गोळ्या वितरीत/रवाना
नवी दिल्ली, 29 मे 2021
भारत सरकारला 27 एप्रिल 2021 पासून कोविड -19 वैद्यकीय मदत सामग्री पुरवठा आणि उपकरणे यांचे आंतरराष्ट्रीय सहकार्य विविध देशांकडून/संस्थांकडून प्राप्त होत आहे. ही मदत सामग्री राज्य आणि केंद्रशासित प्रदेशांना त्वरेने वितरीत/रवाना करण्यात येत आहे.
27 एप्रिल 2021 ते 28 मे 2021 पर्यंत रस्ते आणि हवाई मार्गाद्वारे एकूण, 18,040 ऑक्सिजन काँसंट्रेटर्स; 19,085 ऑक्सिजन सिलिंडर्स; 19 ऑक्सिजन निर्मिती संयंत्र; 15,256 व्हेन्टिलेटर्स/बायपॅप; रेमडेसीव्हीर इंजेक्शनच्या सुमारे 7.7 लाख कुप्या, फावीपिरावीर औषधाच्या 12 लाख गोळ्या वितरीत/रवाना करण्यात आल्या आहेत.
26/28 मे 2021 रोजी तुर्की, इंडियन बिझिनेस असोसिएशन , रोचे  आणि एली लिली यांच्याकडून प्रामुख्याने वस्तू प्राप्त झाल्या.
|
|
Consignments
|
|
Quantity
|
|
Oxygen Concentrators
|
|
20
|
|
Oxygen Concentrator Plants
|
|
5
|
|
Oxygen Cylinders
|
|
680
|
|
Tocilizumab
|
|
50,000
|
|
Baricitinib
|
|
20,000
|
|
Ventilators/Bi-PAP/CPAP
|
|
50कृपया लक्षात घ्या: यात तुर्कीकडून प्राप्त झालेले 680 ऑक्सिजन सिलिंडर्स समाविष्ट आहेत ज्यांना काही अनुपालन समस्या आहे, म्हणून गोदामात रोखले गेले आहेत.
या सामग्रीचे राज्ये/केंद्रशासित प्रदेश आणि संस्थांना प्रभावी त्वरित वाटप आणि सुव्यवस्थित वितरण अविरत सुरूच आहे.
केंद्रीय आरोग्य मंत्रालय नियमितपणे यावर व्यापक देखरेख ठेवून आहे. आंतरराष्ट्रीय सहकार्य म्हणून अनुदान, मदत आणि देणगी स्वरूपात परदेशी कोविड मदत सामग्री प्राप्त झाल्यानंतर वाटपाच्या दृष्टीने समन्वय साधण्यासाठी केंद्रीय आरोग्य मंत्रालयात एक समर्पित समन्वय कक्ष तयार करण्यात आला आहे. हा कक्ष 26 एप्रिल, 2021 पासून कार्यरत आहे. आरोग्य मंत्रालयाने 2 मे, 2021 पासून प्रमाणित कार्यान्वयन प्रक्रिया तयार केली आणि अंमलात आणली आहे.S.Tupe/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 114
पंतप्रधान कार्यालय
पॅरालिंपिक क्रीडा स्पर्धेत भालाफेक प्रकारात सुवर्णपदक जिंकल्याबद्दल पंतप्रधानांकडून सुमित अंतीलचे अभिनंदन
नवी दिल्ली, 30 ऑगस्ट 2021
टोक्यो इथे सुरु असलेल्या पॅरालिंपिक क्रीडा स्पर्धेत भालाफेक प्रकारात सुवर्णपदक जिंकल्याबद्दल पंतप्रधान नरेंद्र मोदी यांनी भालाफेकपटू सुमित अंतीलचे अभिनंदन केले आहे.
पंतप्रधानांनी आपल्या ट्वीटमध्ये म्हटले आहे की,
"आमच्या खेळाडूंची पॅरालिंपिक क्रीडा स्पर्धेत सातत्याने चमकदार कामगिरी सुरु आहे. पॅरालिंपिक मध्ये विक्रमी कामगिरी करणाऱ्या सुमित अंतीलचा संपूर्ण देशाला अभिमान आहे.” प्रतिष्ठित सुवर्णपदक जिंकल्याबद्दल सुमितचे अभिनंदन. भविष्यातील कामगिरीसाठी त्याला अनेकानेक शुभेच्छा !”M.Chopade/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
नौवहन मंत्रालय
श्री सोनोवाल यांनी प्रमुख बंदरांवरील सार्वजनिक-खाजगी-भागीदारी  प्रकल्पांसाठी केली नवीन आदर्श सवलत करार - 2021 ची घोषणा
56,000 कोटींहून अधिक गुंतवणुकीसह प्रगतीपथावर असलेल्या 80 प्रकल्पांना होणार फायदा
नवी दिल्ली, 18 नोव्हेंबर 2021
केंद्रीय बंदरे, जहाजबांधणी आणि जलमार्ग मंत्री श्री सर्बानंद सोनोवाल यांनी आज प्रमुख बंदरांवरील सार्वजनिक-खाजगी-भागीदारी प्रकल्पांसाठी सुधारित आदर्श सवलत करार - 2021 ची घोषणा केली. नवीन एमसीए, प्रमुख बंदरांवर भविष्यातील सर्व पीपीपी प्रकल्पांना लागू होईल, तसेच ज्या प्रकल्पांना सरकारने आधीच मान्यता दिली आहे परंतु ते अद्याप लिलाव प्रक्रियेच्या टप्प्यात आहेत याचाही समावेश असल्याचे त्यांनी एका निवेदनात म्हटले आहे. सध्या या क्षेत्रात 80 हून अधिक पीपीपी/लँडलॉर्ड प्रकल्प आहेत, ज्यात विविध टप्प्यांवर 56,000 कोटी रुपयांहून अधिक गुंतवणूक झाली आहे. त्यापैकी 40,000 कोटी रुपयांचे 53 प्रकल्प कार्यान्वित आहेत, तर 16,000 कोटी रुपयांहून अधिकचे 27 प्रकल्प अंमलबजावणीच्या टप्प्यावर आहेत अशी माहिती त्यांनी दिली.
विविध क्षेत्रांतील सर्वोत्तम पद्धती आणि व्यापक भागधारकांच्या सल्ल्याने केलेले अनेक बदल, आदर्श सवलत करार – 2021 , विकासक, गुंतवणूकदार आणि कर्जदार तसेच बंदर क्षेत्रातील इतर भागधारकांना अधिक आत्मविश्वास देईल आणि या क्षेत्रातील गुंतवणुकीसाठी
प्रोत्साहन देईल असे ते म्हणाले. भविष्याचा विचार करता, बंदरे, जहाजबांधणी आणि जलमार्ग मंत्रालयाने आर्थिक वर्ष 2025 पर्यंत PPP वर 14,600 कोटी रुपयांपेक्षा जास्त रकमेचे 31 प्रकल्प स्पष्टपणे परिभाषित केले आहेत आणि नवीन एमसीए- 2021 ला भागधारकांकडून उत्साही प्रतिसाद मिळेल अशी अपेक्षा आहे असे ते म्हणाले.
आदर्श सवलत करार  – 2021 मध्ये केलेल्या महत्त्वाच्या बदलांबद्दल बोलताना श्री सोनोवाल यांनी सांगितले की, कायद्यातील बदलामुळे किंवा अनपेक्षित घटनांमुळे मालवाहू बदलाची तरतूद प्रथमच सुरू करण्यात आली आहे. या तरतुदीमुळे अशा परिस्थितीत मालवाहतुकीत बदल करण्याची लवचिकता मिळेल आणि सवलतधारकांना धोका कमी होईल.
श्री सोनोवाल पुढे म्हणाले की, नवीन एमसीए अंतर्गत, सवलतधारकांना त्यांचे दर निश्चित करण्यासाठी बाजार परिस्थितीनुसार लवचिकता प्रदान करण्यासाठी तरतूद करण्यात आली आहे. ज्यामुळे मोठ्या बंदरांवर खाजगी टर्मिनल्सना मालवाहतूक करण्यासाठी खाजगी बंदरांशी स्पर्धा करण्यासाठी समान संधी मिळेल. कामगिरी आणि परस्पर कराराच्या आधारावर सवलत कालावधी वाढवण्याची प्रक्रिया मांडणारी दुसरी तरतूदही सुरू करण्यात आली आहे.
S.Patil/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 195
रस्ते वाहतूक आणि महामार्ग मंत्रालय
प्लास्टिकच्या कचऱ्यापासून बनविलेले रस्ते
नवी दिल्ली, 19 जुलै 2021
मंत्रालयाने राष्ट्रीय महामार्गांवरील पदपथांच्या नियमित कालावधीनंतर केल्या जाणाऱ्या नूतनीकरणाच्या आवरणामधे,तसेच 5 लाख किंवा त्याहून अधिक लोकसंख्या असलेल्या शहरी भागातील 50 कि.मी.च्या परिघातील सर्व्हिस रस्त्यांच्या कामात प्लास्टिकच्या कचऱ्याचा वापर अनिवार्य केला जावा यासाठी मार्गदर्शक तत्त्वे जारी केली आहेत. इंडियन रोड्स कॉंग्रेसने  रस्त्याचे काम करताना गरम बिटुमिनस मिक्स मध्ये ठराविक प्रमाणात प्लास्टिकचा कचरा वापरण्यासाठी मार्गदर्शक तत्त्वे तयार केली आहेत. आतापर्यंत देशात 703 किलोमीटर लांबीचे राष्ट्रीय महामार्ग, अशाप्रकारे प्लास्टिकच्या कचऱ्याचा ठराविक प्रमाणात वापर करून बांधले गेले आहेत. प्रकल्पांची किंमत अंदाजे साहित्य, यंत्रसामग्री आणि मनुष्यबळ यासारख्या सर्व साधनांचा विचार करुन केली जाते.
केंद्रीय रस्ते वाहतूक आणि महामार्ग मंत्री श्री. नितीन जयराम गडकरी यांनी आज राज्यसभेत एका लेखी उत्तरात ही माहिती दिली.
M.Chopade/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 184
पंतप्रधान कार्यालय
पंतप्रधानांना मिळालेल्या भेटवस्तू आणि स्मृतिचिन्हांचे नॅशनल गॅलरी ऑफ मॉडर्न आर्ट येथे प्रदर्शन
नमामि गंगेच्या लाभासाठी भेटवस्तूंचा लिलाव करण्यात येणार
नवी दिल्ली, 2 ऑक्टोबर 2023
पंतप्रधान नरेंद्र मोदी यांनी आज नवी दिल्लीच्या नॅशनल गॅलरी ऑफ मॉडर्न आर्टमध्ये त्यांना मिळालेल्या भेटवस्तू आणि स्मृतीचिन्हांच्या विस्तृत प्रदर्शनाबद्दल पोस्ट केले.
या भेटवस्तू आणि स्मृतीचिन्हे भारतभरातील विविध कार्यक्रमांदरम्यान त्यांना भेट म्हणून देण्यात आली असून ती भारताच्या समृद्ध संस्कृती, परंपरा आणि कलात्मक वारशाचा दाखला आहेत, असे मोदी म्हणाले.
नेहमीप्रमाणे, या वस्तूंचा लिलाव केला जाईल आणि त्यातून मिळणारी रक्कम नमामि गंगे उपक्रमाला मदत म्हणून दिली जाईल असेही पंतप्रधान पुढे म्हणाले. जे नॅशनल गॅलरी ऑफ मॉडर्न आर्टला वैयक्तिकरित्या भेट देऊ शकत नाहीत त्यांच्यासाठी मोदी यांनी वेबसाइट लिंक देखील सामायिक केली आहे.
एका X पोस्टमध्ये पंतप्रधान म्हणाले;
“आजपासून, @ngma_delhi येथील एका प्रदर्शनात मला अलिकडच्या काळात भेट म्हणून देण्यात आलेल्या भेटवस्तू आणि स्मृतिचिन्हांची विस्तृत श्रेणी प्रदर्शित केली जाणार आहे.
या भेटवस्तू आणि स्मृतीचिन्हे भारतभरातील विविध कार्यक्रमांदरम्यान त्यांना भेट म्हणून देण्यात आली असून ते भारताच्या समृद्ध संस्कृती, परंपरा आणि कलात्मक वारशाचा दाखला आहेत.
नेहमीप्रमाणे, या वस्तूंचा लिलाव केला जाईल आणि त्यातून मिळणारी रक्कम नमामि गंगे उपक्रमाला मदत म्हणून दिली जाईल.
या वस्तू मिळवण्याची तुम्हाला संधी आहे!
अधिक जाणून घेण्यासाठी NGMA ला भेट द्या. जे वैयक्तिकरित्या भेट देऊ शकत नाहीत त्यांच्यासाठी वेबसाइट लिंक शेअर करत आहे. pmmementos.gov.in”S.Patil/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
कृषी मंत्रालय
लॉकडाऊन दरम्यान डाळी आणि तेलबियांची खरेदी प्रक्रिया सुरळीत
उन्हाळी पिकांच्या पेरणी क्षेत्रात लक्षणीय वाढ
रब्बी हंगाम 2020-21 दरम्यान 241 लाख मेट्रिक टन गव्हाची आवक, 233 लाख मेट्रिक टनाहून अधिक गव्हाची खरेदी
नवी दिल्ली, 10 मे 2020
लॉकडाऊन कालावधीत शेतकरी आणि शेतीच्या कामांना सुविधा पुरविण्यासाठी पंतप्रधान नरेंद्र मोदी यांच्या मार्गदर्शनाखाली भारत सरकारचा, कृषी, सहकार आणि शेतकरी कल्याण विभाग अनेक उपाययोजना राबवीत आहे. केंद्रीय कृषी आणि शेतकरी कल्याण मंत्री नरेंद्र सिंह तोमर नियमितपणे परिस्थितीवर लक्ष ठेऊन आहेत. अद्ययावत स्थिती खालीलप्रमाणे:
1) लॉकडाऊन कालावधीत नाफेड द्वारे पिकांच्या खरेदीची स्थिती:
- आंध्र प्रदेश, तेलंगणा, कर्नाटक, राजस्थान, महाराष्ट्र, मध्य प्रदेश, गुजरात, उत्तर प्रदेश आणि हरयाणा या राज्यांमधून 2.74 लाख मेट्रिक टन चण्याची खरेदी करण्यात आली आहे.
- राजस्थान, मध्यप्रदेश, उत्तरप्रदेश, गुजरात आणि हरयाणा या 5 राज्यांमधून 3.40 लाख मेट्रिक टन मोहरीची खरेदी करण्यात आली आहे.
- तेलंगणा मधून 1700 मेट्रिक टन सूर्यफुलाची खरेदी करण्यात आली आहे.
- तामिळनाडू, तेलंगणा, आंध्रप्रदेश, महाराष्ट्र, कर्नाटक, मध्यप्रदेश, गुजरात आणि ओदिशा या 8 राज्यांमधून 1.71 लाख मेट्रिक टन तूर खरेदी केली आहे.
2) उन्हाळी पिकांचे पेरणी क्षेत्र खालीलप्रमाणे आहे:
- तांदूळ: मागील वर्षीच्या उन्हाळी तांदळाच्या 25.29 लाख हेक्टर पेरणी क्षेत्राशी तुलना करता यावर्षी या क्षेत्रात वाढ होऊन ते अंदाजे 34.87 लाख हेक्टर झाले आहे.
- डाळी: गेल्या वर्षीच्या तुलनेत यावर्षी सुमारे 10.35 लाख हेक्टर क्षेत्रावर डाळींची पेरणी केली असून गेल्यावर्षी याच हंगामात 5.92 लाख हेक्टरवर डाळींची पेरणी करण्यात आली होती.
- तृणधान्ये: मागील वर्षीच्या तृणधान्यांच्या 6.20 लाख हेक्टर पेरणी क्षेत्राशी तुलना करता यावर्षी या क्षेत्रात वाढ होऊन ते अंदाजे 9.57 लाख हेक्टर झाले आहे.
- तेलबिया: यावर्षी सुमारे 9.17 लाख हेक्टर क्षेत्रावर तेलबियांची पेरणी करण्यात आली असून गेल्यावर्षी याच हंगामात 7.09 लाख हेक्टर क्षेत्रावर तेलबियांची पेरणी केली होती.
3) रब्बी पणन हंगाम  2020-21 मध्ये एफसीआयमध्ये 241.36 मेट्रिक टन गहू दाखल झाला, त्यापैकी 233.51 मेट्रिक टन गव्हाची खरेदी करण्यात आली.
4) रब्बी हंगाम 2020-21 मध्ये 11 राज्यात रब्बी डाळी आणि तेलबियांच्या खरेदीसाठी एकूण 3206 निर्धारित खरेदी केंद्र उपलब्ध आहेत.U.Ujgare/S.Mhatre/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 163
राष्ट्रपती कार्यालय
नाताळच्या पूर्वसंध्येला राष्ट्रपतींच्या देशवासियांना शुभेच्छा
नवी दिल्ली, 24 डिसेंबर 2019
राष्ट्रपती राम नाथ कोविंद यांनी देशवासियांना नाताळच्या शुभेच्छा दिल्या आहेत.
राष्ट्रपतींनी आपल्या संदेशात म्हटले आहे की, “नाताळच्या आनंददायी प्रसंगी, मी भारत आणि परदेशातील माझ्या सर्व नागरिकांना, विशेषत: माझ्या ख्रिश्चन बांधवांना शुभेच्छा देतो.
येशू ख्रिस्तांचा जन्म हा मानवतेसाठी प्रेरणादायक आहे. येशू ख्रिस्तांचे जीवन आपल्याला प्रेम, करुणा आणि बंधुभावाचा संदेश देते. आज जेव्हा समाजाला संघर्ष, कटुता आणि हिंसेच्या समस्येने ग्रासले आहे. येशुंच्या विचारांमध्ये या समस्येचे निराकरण करण्याची आणि आपल्याला योग्य मार्ग दाखवण्याची शक्ती आहे. आपण येशूंनी दाखवलेल्या मार्गावर वाटचाल करूया आणि दयाळू आणि समतावादी समाज निर्माण करूया”.
S.Tupe/P.Malandkar
(Visitor Counter : 62
संरक्षण मंत्रालय
हवेतून हवेत मारा करणाऱ्या ‘अस्त्र’ क्षेपणास्त्राची सु-30 एमकेआय विमानातून यशस्वी चाचणी
नवी दिल्ली, 17 सप्टेंबर 2019
हवेतून हवेत मारा करणाऱ्या ‘अस्त्र’ क्षेपणास्त्राची ओदिशा तटावर घेण्यात आलेली चाचणी यशस्वी झाली. सु-30 एमकेआय विमानातून ही चाचणी घेण्यात आली. देशात प्रथमच विकसित करण्यात आलेल्या हवेतून हवेत मारा करणाऱ्या या क्षेपणास्त्राने हवेतच लक्ष्य अचूक भेदले.
संरक्षण मंत्री राजनाथ सिंह यांनी या यशाबद्दल डीआरडीओ आणि हवाई दलाचे अभिनंदन केले आहे.
B.Gokhale/S.Kakade/P.Kor
(Visitor Counter : 159
विज्ञान आणि तंत्रज्ञान मंत्रालय
सीएसआयआर- राष्ट्रीय सागरशास्त्र संस्थेतर्फे 6 ते 11 फेब्रुवारीदरम्यान “एक सप्ताह, एक प्रयोगशाळा” अभियानाचे आयोजन
सीएसआयआर- राष्ट्रीय सागरशास्त्र संस्थेतर्फे “एक सप्ताह, एक प्रयोगशाळा” उपक्रम साजरा करण्यासाठी 6 ते 11 फेब्रुवारी या कालावधीत विविध कार्यक्रमांचे आयोजन करण्यात आले आहे. आठवडाभर चालणाऱ्या या कार्यक्रमाचे उद्घाटन गोवा येथील आयआयटीचे संचालक प्रा.बी.के.मिश्रा यांच्या उपस्थितीत 6 फेब्रुवारी रोजी होणार आहे. या सप्ताहादरम्यान 9 फेब्रुवारी रोजी नियोजित समाज आणि भागधारक संवाद सत्राचे प्रमुख अतिथी म्हणून गोव्याचे मत्स्यव्यवसाय, पशुपालन आणि पशुवैद्यकीय सेवा, कारखाने आणि बॉयलर्स मंत्री नीलकंठ हलर्नकेर उपस्थित राहणार आहेत.
देशभरातील सीएसआयआर अर्थात शास्त्रीय तसेच औद्योगिक संशोधन मंडळाच्या प्रयोगशाळांतील तंत्रज्ञान आणि अभिनव संशोधन यांची माहिती देण्यासाठी केंद्रीय विज्ञान आणि तंत्रज्ञान मंत्री डॉ.जितेंद्र सिंह यांनी “एक सप्ताह, एक प्रयोगशाळा” अभियानाची घोषणा केली आहे. या अभियानाचा भाग म्हणून देशभरात विस्तारलेल्या 37 महत्त्वाच्या सीएसआयआर संस्थांमधील प्रत्येक संस्था एकापाठोपाठ एक अशा पद्धतीने दर आठवड्याला भारतातील जनतेला आपापल्या संस्थेतील वैशिष्ट्यपूर्ण अभिनव संशोधनांचे दर्शन घडवणार आहे.
6 ते 11 फेब्रुवारी या काळात नियोजित कार्यक्रमांचा तपशील खाली दिला आहे
|
|
Date
|
|
Theme
|
|
Event
|
|
Target Group 
|
|
06 Feb 2023
0930-1330 h
|
|
Student-Teacher-Scientist Connect
|
|
Exhibitions, Lab visits, Hands-on with Techniques/technology
Talk on Ocean Sciences and career opportunities, Documentaries on Ocean Science
|
|
School children
8th to 12th and science teachers & general public
|
|
07 Feb 2023
0930-1700 h
|
|
Hands-on with Techniques/technology
|
|
demonstrations of sampling tools, simulation of ocean processes, particle tracking, hydrography, remote Sensing, Robotics and Quiz competition
|
|
School children
8th to 12th
50-60 students
Parallel sessions
|
|
08 Feb 2023
0930-1330 h
|
|
Entrepreneurship prospects in marine science & technologies
|
|
Interaction with start-ups, undergraduates and post graduates
|
|
start-ups, undergraduates and post graduates
|
|
08 Feb 2023
1430-1700 h
|
|
Research opportunities in Oceanography
|
|
PhD., dissertation, internship programs in Oceanography
|
|
Undergraduates and post-graduates 
|
|
09 Feb 2023
0930-1700 h
|
|
Society & Stakeholder Connect
|
|
Skill development -Seaweed & Mussel Cultivation
Field visit to Seaweed farming site
|
|
Coastal communities, Aquafarmers,
Sagar Mitras
|
|
10 Feb 2023
0930-1700 h
|
|
Industry Connect
|
|
Meet with industry representatives
|
|
Select industries interested in CSIR-NIO technologies
|
|
11 Feb 2023
0930-1800 h
|
|
Society Connect
|
|
Awareness program on fishery waste to wealth at Panaji & Surrounding villages
|
|
Local community
राष्ट्रपती कार्यालय
राष्ट्रीय मतदार दिन कार्यक्रमात राष्ट्रपती सहभागी
नवी दिल्ली, 25 जानेवारी 2020
१० व्या राष्ट्रीय मतदार दिना निमित्त केंद्रीय निवडणूक आयोगाने नवी दिल्लीत आयोजित केलेल्या कार्यक्रमात राष्ट्रपती रामनाथ कोविंद सहभागी झाले आणि त्यांनी उपस्थितांना संबोधित केले.
यावेळी बोलताना राष्ट्रपती म्हणाले कि मतदानाच्या अधिकाराबाबत जनजागृती करण्यासाठी तसेच मतदानाच्या माध्यमातून आपल्या लोकशाहीत त्यांचा सहभाग वाढवण्यासाठी दरवर्षी राष्ट्रीय मतदार दिन साजरा केला जातो. मतदार दिन केवळ राष्ट्रीय स्तरावर नाही तर राज्य, जिल्हा आणि मतदान केंद्र स्तरावरही साजरा केला जातो हे ऐकून आनंद झाल्याचे राष्ट्रपती म्हणाले.
दिव्यांगजन, ज्येष्ठ नागरिक आणि महिलांसाठी मतदान सुलभ बनवण्यासाठी निवडणूक आयोगाने केलेल्या विशेष प्रयत्नांची राष्ट्रपतींनी प्रशंसा केली. विशेष सुविधा प्रदान करण्यासाठी दिव्यांगजनांची एक राष्ट्रव्यापी यादी तयार करण्यात आल्याचे त्यांनी नमूद केले. दिव्यांगजनाना टपालाद्वारे मतदानाची सुविधा उपलब्ध करून दिल्याबद्दल त्यांनी आनंद व्यक्त केला.
राष्ट्रपती म्हणाले कि प्रत्येक व्यक्तीच्या सहभागातून लोकशाही मजबूत होते आणि प्रगती करते. मतदारांचा सहभाग वाढवण्यासाठी, निवडणूक आयोगाकडून 'मजबूत लोकशाहीसाठी निवडणूक साक्षरता' कार्यक्रमा अंतर्गत प्रयत्न केले जात असल्याबद्दल त्यांनी समाधान व्यक्त केले.
राष्ट्रपतींच्या भाषणासाठी येथे क्लिक करा
S.Tupe/S.Kane/D.Rane
(Visitor Counter : 77
निती आयोग
धर्मेंद्र प्रधान यांच्या अध्यक्षतेखाली अटल नवोन्मेष उपक्रमाच्या उच्चस्तरीय समितीची बैठक संपन्न
भारताच्या नवोन्मेष प्रणालीचे नेतृत्व करुन ती मजबूत करण्यासाठी समितीने AIM 2.0 वर केली चर्चा
नवी दिल्ली, 21 फेब्रुवारी 2023
अटल इनोव्हेशन मिशन  आणि नीति आयोगाने या उपक्रमाच्या प्रगती आणि भविष्यातील योजनांवर चर्चा करण्यासाठी शिक्षण आणि कौशल्य विकास मंत्री धर्मेंद्र प्रधान यांच्या अध्यक्षतेखाली सोमवारी उपक्रमाच्या उच्च-स्तरीय समितीची  बैठक घेतली.
समितीने गेल्या वर्षभरात अटल नवोन्मेष उपक्रमाने केलेल्या प्रगतीचा आढावा घेतला आणि पुढील वर्षांसाठी नियोजित केलेल्या प्रमुख उपक्रमांवर चर्चा केली.
बैठकीदरम्यान, उच्च-स्तरीय समितीचे अध्यक्ष धर्मेंद्र प्रधान यांनी देशातील नाविन्यपूर्ण परिसंस्था बळकट करणे तसेच विशेषत: श्रेणी 2/3 शहरांमधील उच्च शैक्षणिक संस्थांमध्ये विद्यार्थी आणि तरुणांमध्ये, उद्योजकतेला चालना देण्याच्या गरजेवर भर दिला. संसाधनांपर्यंतची पोहोच वाढवण्यासाठी तसेच महत्त्वाकांक्षी नवोन्मेषकारांना समर्थन देण्यासाठी तंत्रज्ञान आणि डिजिटल व्यासपीठाचा लाभ घेण्याचे महत्त्व प्रधान यांनी अधोरेखित केले.
समितीने अटल नवोन्मेष उपक्रम 2.0 साठी नियोजित अनेक महत्त्वाच्या उपक्रमांवर चर्चा केली. यामध्ये सर्व विद्यार्थ्यांसाठी टिंकरिंग उपलब्धता, सेक्टरल इन्क्युबेटर केंद्रे आणि उद्योग प्रवेगकांच्या प्रगत स्वरूपांसह परिसंस्थेला प्रगत करणे तसेच क्षेत्र, राज्ये आणि केंद्रीय मंत्रालयांमध्ये नाविन्यपूर्ण क्षमता वाढवणे या मुद्द्यांचा समावेश आहे.
संबंधित कार्यक्षेत्रात नवीन इन्क्युबेटर केंद्रे आणि स्टार्टअप्सना समर्थन देण्यासाठी सार्वजनिक क्षेत्रातील उपक्रमाला अटल नवोन्मेष उपक्रमाने सहकार्य करण्याचे महत्त्व धर्मेंद्र प्रधान यांनी अधोरेखित केले. अटल नवोन्मेष उपक्रम आणि शिक्षण मंत्रालयाने शाळा आणि उच्च शिक्षण संस्थांमध्ये नाविन्यपूर्ण अभ्यासक्रम विकसित करण्याच्या दिशेने काम करावे अशी शिफारस प्रधान यांनी केली.
"अटल नवोन्मेष उपक्रमाने देशात नवकल्पना आणि नवउद्योजकतेला चालना देण्यासाठी महत्त्वपूर्ण प्रगती केली आहे. आपण नवोपक्रमाची परिसंस्था बळकट करणे आणि संसाधनांपर्यंत अधिक प्रवेश आणि महत्त्वाकांक्षी नवोन्मेषकांना समर्थन देणे सुरू ठेवले पाहिजे, असे मत धर्मेंद्र प्रधान यांनी बैठकीनंतर बोलतात व्यक्त केले. या नवीन उपक्रमांच्या प्रारंभामुळे, आम्ही देशात एक उत्साही आणि गतिमान नवोन्मेष प्रणाली तयार करू शकू." असा विश्वास प्रधान यांनी व्यक्त केला.
उच्च स्तरीय समितीचे उपाध्यक्ष, विज्ञान आणि तंत्रज्ञान राज्यमंत्री डॉ जितेंद्र सिंह; नीति आयोगाचे उपाध्यक्ष आणि मुख्य कार्यकारी अधिका, शिक्षण मंत्रालय, कौशल्य विकास आणि उद्योजकता मंत्रालय, विज्ञान आणि तंत्रज्ञान विभाग, जैवतंत्रज्ञान विभाग, वैज्ञानिक आणि औद्योगिक संशोधन विभाग, क्षमता निर्माण आयोगाचे सचिव आणि खाजगी क्षेत्र तसेच शैक्षणिक क्षेत्रातील समितीचे सदस्य यासारख्या उच्च स्तरीय समितीच्या इतर सदस्यांकडून देखील अटल नवोन्मेष उपक्रमाला विविध सूचना प्राप्त झाल्या.
अटल नवोन्मेष उपक्रमाने स्थापनेपासूनच देशातील नवकल्पना आणि उद्योजकतेला चालना देण्यात महत्त्वपूर्ण भूमिका बजावली आहे. उच्च-स्तरीय समितीची ही बैठक देशातील नवोन्मेष आणि आर्थिक वाढीसाठी सरकारच्या वचनबद्धतेचे उदाहरण आहे.S.Patil/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 110